Oropus

Oropus est oppidum in Attica boreo-occidentali situm, fere 50 km ab Athenis distans. Tempore antiquo locus medius regionis Oropiae fuit, quae et ab Athenis et a Boeotiis vindicabaturDemosthenes, De pace 16 et 24.. Incolae Amphiarao divinos honores tribuebant ː et templum et oraculum ibi erant ; qui consulebant primo sacrificium facere ac deinde in pelle arietis immolati obdormire oportebat ː noctu enim per somnia deus Amphiaraus responsa dabat quae plerumque ad morbos sanandos pertinuisse videntur. Etenim iam tempore septem ducum expeditionis adversus Thebanos Amphiaraus signa divina et somnia Argivis interpretari solebat. Vestigia certe templi quarti saeculi a.C.n. et altaris cuius onrnamenta sculpta accurate a Pausania describebantur ab archaeologis in situ adgnita sunt.

Anno 411 a.C.n. in bello Peloponnesio Boeotii Oropum ceperunt quae magni momenti strategici Atheniensibus erat ad securitatem EuboeaeThucydides VIII.59. Cf.  Lysias, In Philonem 9..
 Notae 

 Fontes 
 Pausanias libro primo Graeciae descriptionis cap. 34.

Categoria:Loci habitati Atticae
Categoria:Loci habitati Atticae antiquae
Categoria:Demi Graeciae